Y (Pört vesztél magyarúl, most kárálsz benne deákúl)
(1)          

Pört vesztél magyarúl, most kárálsz benne deákúl
     S páva kiáltással töltöd el a levegőt.
Ujat mondasz-e? nem; de valót tán s ékesen? ah nem.
     Hát mi bajod? halljad Bernola, vén kofa vagy.

(2)         

Hát külföldre szaladsz s ott koldúlsz végre deákul
     S amit vesztél itt, megnyered, úgy hiszed, ott?
Vert fi vagy, a külföld, hogy győztél, nem hiszi, kékes
     Hátadon irva van a krónika: tudja ki vagy.
Versek
Vörösmarty Mihály
Magyar irodalom 1772-től 1849-ig